|  |  |  |  |
| --- | --- | --- | --- |
| **NIL Hovedlaget**  **Styremøte** | | **Dato: 12.06.2024** | |
| **Tidspunkt: 18.00-21.00** | |
| **Møteleder:** | Åge Viken | **Referent:** | Magnus Arnesen |
| **Møtedeltakere:** | Åge Viken, Magnus Arnesen, Rannveig Gravås, Finn Ove Søfting, Lasse Paulsen, Lene Håskjold, Dag Fodstad, Knut Aasrud, Gry Stensrud, Hilde Sletten, Joacim Hafsås, Kristin Gaustad.  Ikke til stede: Trond Vegard Lamøy, Terje Owrehagen, Øystein Nygård, Linn Brunborg, Tone Haugen Ramstad, Øyvind Glendrange. | | |
| **Agenda:** | **Sak 1: Orientering fra Styreleder**  **Sak 2: Orientering fra Daglig Leder**  **Sak 3: Eventuelt** | | |
| **MØTEREFERAT:** | | | |
| **Sak nr. 1** | **Sak 1: Orientering fra Styreleder**   * Som avtalt på styremøtet i mai, så flyttet vi styremøtet for juni til tennisanlegget. Her kombinerer vi padeltennis, grilling og møte i en samlet sommeravslutning. * Det har pågått en prosess de siste ukene for å finne en riktig struktur for Meike mellom gruppene hun jobber for. Dette ser nå ut til å få en god løsning ved at friidrett øker sin prosentandel til 50%. Åge og Magnus fortsetter arbeidet og finner en god løsning på resten av strukturen som alle parter kan være fornøyd med. * Vi har nå vært gjennom en prosess for tildeling av halltider. Dette er som tidligere en utfordrende prosess. Vi ønsker bedre dialog med NIR i fremtiden for å kunne løse dette på en bedre måte. Dette blir derfor sentralt når vi ønsker å invitere NIL sine representanter i NIR til et styremøte i NIL. Lene savner et konkret skriv, gjerne fra NIR, eventuelt fra NIL, om hvordan vi årlig løser dette med frister og konkrete arbeidsoppgaver. Vi håper å sammen med NIR kunne lage et slikt skriv for å forbedre våre rutiner for å løse dette bedre de neste årene. | | |
| **Sak nr. 2** | **Sak 2: Orientering fra Daglig Leder**   * Søknad om årlig momskompensasjon av NILs kostnader i 2023 er sendt inn i KlubbAdmin. Fristen er 2. september, men søknaden er åpen og innsendt. * Svar fra Nittedal Kommune om søkte midler, både idrettstilskudd og aktivitetsfond.  - Idrettstilskudd på 289 990 kroner skal fordeles internt. Her fulgte det med informasjon om hvordan pengene skal fordeles internt i NIL, basert på medlemstall.  - Aktivitetsfond på 76 433 kroner, som er 2/3 av våre «tapte inntekter» 114 650 kroner. Dette fordeles internt etter hvilke grupper som har klarert treningsavgifter for at alle som ønsker skal fortsette å være en del av NIL uavhengig av økonomi. * Snart klar for årets sommercamper i regi av NIL. Det meste av planleggingen er ferdig, så vi er snart klare for mye aktivitet de neste to ukene. For NIL Sommercamp hadde vi i dag et møte i dag med instruktørene for å gjøre oss klare for uke 26 og 27. Det er gledelig å se alle campene og engasjementet i regi av NIL for å tilby ulike sommercamper. Sommeren 2024 tilbyr vi rekordmange camper i fire ulike uker, uke 26, 27, 32 og 33. | | |
| **Sak nr. 7** | **Sak 7: Eventuelt**   * Klarhet rundt NIL sine e-poster: Dersom dere ikke har fått noe egen innloggingsinfo om dette, så har Magnus ordnet slik at e-poster sendt til [X@nittedalil.no](mailto:X@nittedalil.no) videresendes til de aktuelle personene i NIL sine private e-postadresser. | | |
|  | **Neste møte: 21.08.2024** | | |